Title: jobbsøknad

Sett bitene i jobbsøknaden i riktig rekkefølge uten å se på eksempelteksten.

- Sanda Jensen

Blåbærveien 28

1087 Oslo                                                                              21.april 2021
- Ammerudlunden Sykehjem

Ammerudveien 37,

0958 Oslo
- SØKNAD PÅ STILLING SOM HELSEFAGARBEIDER HOS AMMERUDLUNDEN SYKEHJEM
- Jeg har sett deres jobbannonse på Finn.no, og ønsker med dette å søke stilling som helsefagarbeider hos Ammerudlunden Sykehjem.
- Jeg er utdannet sykepleier fra Romania og er godkjent helsefagarbeider i Norge. Nå ønsker jeg å bruke min utdannelse i arbeid med eldre mennesker ettersom jeg synes dette arbeidet er både lærerikt og inspirerende. For meg er det viktig å bidra til en vennlig og verdig eldreomsorg som verdsetter brukernes livserfaring, så vel som å yte god helsehjelp. Det er også viktig at brukerens pårørende føler at brukerens behov er ivaretatt.
- Som person er jeg åpen, utadvendt og imøtekommende. Jeg trives godt med å jobbe med andre mennesker. Min utdannelse og 11 års erfaring som sykepleier, gjør meg svært godt kvalifisert til å jobbe med ulike brukergrupper på sykehjem. Jeg er trygg på arbeidsoppgavene og kan jobbe både selvstendig og sammen med andre.
- Min utdannelse er hovedsakelig fra Romania, men jeg er godt kjent med det norske lovverket og kan følge opp rapportering og dokumentasjon i systemer som Gerica.
- I tidligere jobber har jeg hatt ansvar for opplæring av nyansatte, og for opplæring innen nye rutiner. Denne erfaringen tar jeg med meg og kan dra nytte av i en ny jobb. Jeg kan bidra på arbeidsplassen med bred erfaring fra ulike helseområder, deriblant smittevern. I tillegg er jeg også svært motivert til å lære meg nye ferdigheter. Jeg setter pris på et kollegium som deler erfaring og bidrar gjerne til et godt læringsmiljø.
- Jeg ser fram til å høre fra dere, og stiller gjerne til intervju.
- Med vennlig hilsen

Sanda Jensen